CELEX: 62011CN0376
Language: et
Date: 2011-07-15 00:00:00
Title: Kohtuasi C-376/11: Eelotsusetaotlus, mille on esitanud Cour d’appel de Bruxelles (Belgia) 15. juulil 2011 — Pie Optiek versus Bureau Gevers, European Registry for Internet Domains

8.10.2011   
            
            
               ET
            
            
               Euroopa Liidu Teataja
            
            
               C 298/11
            
         Eelotsusetaotlus, mille on esitanud Cour d’appel de Bruxelles (Belgia) 15. juulil 2011 — Pie Optiek versus Bureau Gevers, European Registry for Internet Domains
   (Kohtuasi C-376/11)
   2011/C 298/21
   Kohtumenetluse keel: prantsuse
   
      Eelotsusetaotluse esitanud kohus
   
   Cour d’appel de Bruxelles
   
      Põhikohtuasja pooled
   
   
      Kaebuse esitaja: Pie Optiek
   
      Vastustaja: Bureau Gevers, European Registry for Internet Domains
   
      Eelotsuse küsimused
   
   
               1.
            
            
               Kas komisjoni 28. aprilli 2004. aasta määruse (EÜ) nr 874/2004, millega kehtestatakse tippdomeeni.eu rakendamise ja kasutamise üldeeskirjad ning selle registreerimise põhimõtted, (1) artikli 12 lõiget 2 tuleb tõlgendada nii, et olukorras, kus asjaomane varasem õigus on kaubamärgiõigus, võivad sõnad „varasemate õiguste litsentsiomanik” viidata isikule, kellele on kaubamärgi omanik andnud üksnes loa registreerida tema enda nimel, kuid litsentsiandja eest kaubamärgiga identne või sarnane domeeninimi, ilma et tal oleks siiski lubatud kaubamärki muul viisil kasutada või tähist kaubamärgina kasutada, näiteks kaupade või teenuste turustamiseks kaubamärgi all?
            
         
               2.
            
            
               Kui vastus sellele küsimusele on jaatav,
               siis kas komisjoni 28. aprilli 2004. aasta määruse (EÜ) nr 874/2004, millega kehtestatakse tippdomeeni.eu rakendamise ja kasutamise üldeeskirjad ning selle registreerimise põhimõtted, artikli 21 lõike 1 punkti a tuleb tõlgendada nii, et „õigus või õigustatud huvi” esineb isegi juhul, kui „varasemate õiguste litsentsiomanik” on registreerinud domeeninime.eu enda nimel, kuid kaubamärgi omaniku eest, kui viimane ei ole vastavalt Euroopa Parlamendi ja nõukogu 22. aprilli 2002. aasta määruse (EÜ) nr 733/2002 tippdomeeni.eu kasutuselevõtu kohta (2) artikli 4 lõike 2 punktile b õigustatud isik?
            
         
      (1)  ELT L 162, lk 40.
   
      (2)  ELT L 113, lk 1.